ประกาศคณะกรรมการว่าด้วยฉลากประกาศคณะกรรมการว่าด้วยฉลากฉบับที่ ๒๖ (พ.ศ. ๒๕๒๙)เรื่องกำหนดทินเนอร์เป็นสินค้าที่ควบคุมฉลาก โดยปรากฏว่าในขณะนี้ มีการจำหน่ายสินค้าประเภทหนึ่งในท้องตลาดใช้ชื่อว่าทินเนอร์ซึ่งมิใช่ทินเนอร์ตามมาตรฐานผลิตภัณฑ์อุตสาหกรรม ที่สำนักงานมาตรฐานผลิตภัณฑ์อุตสาหกรรมได้ควบคุมทินเนอร์อยู่แล้ว บางส่วนสินค้าที่เรียกว่าทินเนอร์นี้ยังไม่มีการควบคุมโดยสำนักงานมาตรฐานผลิตภัณฑ์อุตสาหกรรมผู้บริโภคมักจะนำสินค้าที่ใช้ชื่อว่าทินเนอร์นี้ ไปใช้ในการผสมสีใช้ผสมกับแลคเกอร์ หรือใช้ล้าง หรือทำความสะอาดสิ่งต่าง ๆ และมีการนำไปใช้สูดดมโดยเฉพาะในหมู่เยาวชน อันเป็นอันตรายต่อสุขภาพอย่างยิ่งสมควรกำหนดทินเนอร์เป็นสินค้าที่ควบคุมฉลากตามกฎหมายว่าด้วยการคุ้มครองผู้บริโภคเพื่อควบคุมให้ทำฉลากโดยระบุวัตถุประสงค์ของการใช้ ส่วนประกอบ ปริมาตรสุทธิ คำแนะนำเกี่ยวกับการใช้และคำเตือนเกี่ยวกับอันตราย ไว้ในฉลาก ทั้งนี้เพื่อป้องกันการหลีกเลี่ยงการไม่ปฏิบัติ ให้เป็นไปตามมาตรฐานผลิตภัณฑ์อุตสาหกรรมและเพื่อคุ้มครองให้ผู้บริโภคใช้สินค้านี้ได้ตรงตามวัตถุประสงค์ที่กำหนดไว้ในฉลากอาศัยอำนาจตามความในมาตรา๓๐ และมาตรา ๓๑ แห่งพระราชบัญญัติคุ้มครองผู้บริโภค พ.ศ. ๒๕๒๒คณะกรรมการว่าด้วยฉลากออกประกาศไว้ ดังต่อไปนี้ข้อ๑ ในประกาศนี้ ทินเนอร์ หมายความว่าสารอินทรีย์ที่เป็นตัวทำละลายซึ่งใช้ผสมกับสิ่งอื่นเพื่อช่วยลดความหนืดหรือความข้นเหลวและตามปกติในการใช้ไม่มุ่งหมายให้เกิดปฏิกิริยาทางเคมีต่อสิ่งของนั้นข้อ๒ ประกาศนี้ไม่ใช้บังคับแก่ทินเนอร์ดังต่อไปนี้(๑)ทินเนอร์ที่ไม่ได้ขายปลีกแก่ผู้บริโภคโดยตรง เช่นผู้ประกอบธุรกิจที่ซื้อเพื่อนำไปผลิตสินค้าอื่น(๒)[๑]ทินเนอร์ที่อยู่ในบังคับของกฎหมายว่าด้วยวัตถุอันตรายกฎหมายว่าด้วยการป้องกันการใช้สารระเหย หรือกฎหมายว่าด้วยเครื่องสำอาง(๓)ทินเนอร์ที่มีการกำหนดให้ต้องเป็นไปตามมาตรฐานตามกฎหมายว่าด้วยมาตรฐานผลิตภัณฑ์อุตสาหกรรมข้อ๓ให้ทินเนอร์เป็นสินค้าที่ควบคุมฉลากข้อ๔ ทินเนอร์ที่จะนำออกขายต้องจัดให้มีฉลาก ปิด หรือติดไว้ที่ภาชนะบรรจุ หรือหีบห่อบรรจุข้อ๕ ฉลากนั้นต้องใช้ข้อความเป็นภาษาไทยให้เห็นและอ่านได้ชัดเจนข้อความในฉลากอย่างน้อยต้องมีสาระสำคัญ ดังต่อไปนี้(๑)ในกรณีที่เป็นสินค้าที่ผลิตในราชอาณาจักรให้ระบุชื่อผู้ผลิตและสถานที่ประกอบการของผู้ผลิตในกรณีที่เป็นสินค้าที่นำเข้ามาในราชอาณาจักรเพื่อขายให้ระบุชื่อผู้นำเข้าและสถานที่ประกอบการของผู้นำเข้าในกรณีที่เป็นสินค้าที่ผลิตขึ้นตามความต้องการหรือเพื่อการขายของผู้ประกอบธุรกิจรายอื่นหรือเป็นสินค้าที่นำเข้าเพื่อการขายของผู้ประกอบธุรกิจรายอื่นคู่กรณีจะตกลงกันให้ระบุเฉพาะชื่อผู้ประกอบธุรกิจและสถานที่ประกอบการของผู้ประกอบธุรกิจรายใดรายหนึ่งแต่เพียงรายเดียวแทนก็ได้แต่ผู้ผลิตหรือผู้นำเข้าดังกล่าวจะต้องส่งสำเนาข้อตกลงดังกล่าวให้สำนักงานคณะกรรมการคุ้มครองผู้บริโภคทราบก่อนจะนำสินค้านั้นออกขายถ้าผู้ผลิตหรือผู้นำเข้าหรือผู้ประกอบธุรกิจรายใดมีเครื่องหมายการค้าที่จดทะเบียนในประเทศไทยแล้วจะระบุเครื่องหมายการค้าแทนชื่อและสถานที่ประกอบการของตนก็ได้(๒)คำว่า ทินเนอร์(๓)วัตถุประสงค์ของการใช้(๔)ส่วนประกอบที่สำคัญ(๕)ปริมาตรสุทธิเป็นลูกบาศก์เซนติเมตร หรือลูกบาศก์เดซิเมตร(๖)คำแนะนำเกี่ยวกับการใช้งาน(๗)คำเตือนเกี่ยวกับอันตรายที่อาจเกิดขึ้นได้ เช่น ไวไฟ ห้ามใช้สูดดม เก็บให้พ้นมือเด็กข้อ๖ให้ทินเนอร์ที่ควบคุมฉลากที่นำเข้ามาในราชอาณาจักรเพื่อขายได้รับการยกเว้นไม่ต้องจัดให้มีฉลากในขณะนำเข้าที่ด่านศุลกากรแต่ต้องจัดให้มีฉลากตามประกาศนี้ก่อนที่จะนำออกขายประกาศนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป๑ประกาศณ วันที่ ๒๗ มกราคม ๒๕๒๙มาลดี วสีนนท์ประธานกรรมการว่าด้วยฉลากประกาศคณะกรรมการว่าด้วยฉลากฉบับที่ ๕๗ (พ.ศ. ๒๕๓๕) เรื่อง กำหนดทินเนอร์เป็นสินค้าที่ควบคุมฉลาก (ฉบับที่ ๒)[๒]มณฑิตา/ผู้จัดทำ๒๓ ธันวาคม ๒๕๕๓พัสสน/ผู้ตรวจ๑๙ มกราคม ๒๕๕๔ชุติมา/ปรับปรุง๑๗ พฤษภาคม ๒๕๖๐[๑] ข้อ ๒ (๒)แก้ไขเพิ่มเติมโดยประกาศคณะกรรมการว่าด้วยฉลาก ฉบับที่ ๕๗ (พ.ศ. ๒๕๓๕) เรื่องกำหนดทินเนอร์เป็นสินค้าที่ควบคุมฉลาก (ฉบับที่ ๒)๑ราชกิจจานุเบกษาเล่ม ๑๐๓/ตอนที่ ๓๑/ฉบับพิเศษ หน้า ๙/๒๖ กุมภาพันธ์ ๒๕๒๙[๒] ราชกิจจานุเบกษาเล่ม ๑๐๙/ตอนที่ ๑๑๒/หน้า ๙๗๘๒/๘ กันยายน ๒๕๓๕